Gamle Sølna kraftverk

Gamle Sølna kraftverk var et vannkraftverk i Alvdal kommune i Innlandet.

Det ble bygget i 1916 av Alvdal el.verk. Elven Sølna ble demmet opp i Sølnadammen og ga 19 meter fallhøyde. Det ga 200 kW fra en francisturbin.

Kraftstasjonen ble totalskadet i en brann i 1948. Den ble da bygget opp og utvidet med en ny generator, samlet effekt ble da 400 kW. Årsproduksjon var inntil 2 GWh.

Anlegget ble nedlagt i 2016 og erstattet av nye Sølna kraftverk. Bygningen er velholdt og drives som museum. Kommunen ønsker å rive den gamle dammen.

Kilder
 NVE: Utbygd vannkraft i Norge 1946
 Hafslund
 Alvdal miv: Slik blir nye Sølna kraftverk
 NVE vannkraftdatabase
 Søknad om delvis nedleggelse av gamle Sølnadammen

Minikraftverk i Innlandet
Byggverk i Alvdal
Kraftverk etablert i 1916
Tidligere kraftverk i Innlandet